Tchór

mini|upright=0.6|Pomnik zamordowanym židowskim žonam na wjeršku Tchórja

Tchór ( Chorberg) je 267,2 metrow wysoka hórka při wuchodnej kromje Słoneje Boršće a zdobom najwyše wuhorbjenje na Budyskim měšćanskim teritoriju. Na wjeršku Tchórja namakatej so měrjenska stacija 49 kralowsko-sakskeje triangulacije z lěta 1865 a pomnik při smjertnym pochodźe lěta 1945 zamordowanym židowskim žonam.

Dźeń do bitwy pola Budyšina poby francoski kejžor Napoleon Bonaparte dnja 19. meje 1813 na Tchórju, zo by přehlad wo bitwišćo dóstać a bitwowy plan wudźěłać móhł.

Na Tchórju so z dweju jamow šćerk wudobywa. Ze sewjerowuchodneho boka hory wužórli so Ćemjerčanska woda, kotrejež žórło tež při najnišich temperaturach njemjerznje.

Kategorija:Hora w Sakskej
Kategorija:Hora w Hornjej Łužicy
Kategorija:Geografija Budyšina
Kategorija:Hora w Europje
Kategorija:Słona Boršć